по си́хъ глаго́летъ діа́конъ, а́ще ли нѣ́сть діа́кона, сщ҃е́нникъ, мл҃твы сія̂: ̀ бж҃е лю́ди твоя̂, и благословѝ достоя́ніе твоѐ: посѣтѝ мі́ръ тво́й ми́лостію и щедро́тами, возвы́си ро́гъ хрс̑тіа́нъ правосла́вныхъ, и низпослѝ на ны̀ ми́лѡсти твоя̂ бѡга́тыя, моли́твами всепречс̑тыя влд̑чцы на́шея бцд̑ы и приснодв҃ы мр҃і́и: си́лою чс̑тна́гѡ и животворя́щагѡ крс̑та̀: предста́тельствы чс̑тны́хъ нбс̑ныхъ си́лъ безпло́тныхъ: чс̑тна́гѡ, сла́внагѡ проро́ка, предте́чи и крс̑ти́теля іѡа́нна: ст҃ы́хъ сла́вныхъ и всехва́льныхъ апс̑лъ: ѝже во ст҃ы́хъ ѻц҃ъ на́шихъ, и вселе́нскихъ вели́кихъ учи́телей и ст҃и́телей, васі́ліа вели́кагѡ, григо́ріа бг҃осло́ва и іѡа́нна златоу́стагѡ: и́же во ст҃ы́хъ ѻц҃а̀ на́шегѡ нікола́а архіепс̑кпа, мѷрлѷкі́йскагѡ чудотво́рца: ѝже во ст҃ы́хъ ѻтє́цъ на́шихъ меѳо́діа и кѷрі́лла, учи́телей слове́нскихъ: ст҃а́гѡ равноапо́стольнагѡ вели́кагѡ кн҃зя влади́міра: ѝже во ст҃ы́хъ ѻц҃ъ на́шихъ всея̀ рѡссі́и чудотво́рцевъ, петра̀, алеѯі́а, іѡ́ны и філі́ппа: ст҃ы́хъ сла́вныхъ и добропобѣ́дныхъ му́ченикѡвъ: преподо́бныхъ и бг҃оно́сныхъ ѻц҃ъ на́шихъ, ст҃ы́хъ и пра́ведныхъ бг҃оѻц҃ъ іѡакі́ма и а́нны, и ст҃а́гѡ и всѣ́хъ ст҃ы́хъ